ફ્લોરીડા થી જાણીતા લેખક-નવલકથાકારશ્રી નવિન વિભાકરને સાહિત્ય સરિતાના સર્જકોનું સ્તર ઉપર કેવી રીતે લેવાય તે વિષે આમંત્રણ અપાયુ હતુ શ્રી. નવીન વિભાકરે ટેલિફોનીક વાર્તાલાપ દરમ્યાન પોતાના સર્જન પર ર. વ. દેસાઇ, વિ.સ.ખાંડેકરની શૈલીની અસર હોવા વિષે જણાવ્યું.’પોતાની નવલકથા ‘કુસુમ કાપડીયા’ના સર્જનની વાતો કરી. ‘પોતાના પાત્રો પર ‘દર્શક’ના પાત્રોની અસર હોવા વિશે પણ જણાવ્યું.નવોદિત લેખકોને સંદેશ આપતાં તેમણે જણાવ્યું કે પહેલાં વાંચન અને મનન કરો.લેખક્ની શૈલી સમજવાનો પ્રયત્ન કરો. કથાની શરુઆત વાચક્ને પકડી રાખે તેવી હોવી ખુબ જરુરી છે.જે પાત્ર આપ ઉપસાવતા હો તેની વાચક ઉપર કેવી અસર પડશે તે સમજવુ અગત્યની વાત છે. ઘણી વાર તમારા પાત્રમાં પોતાની જાતને મુકી તે અનુભવને વાચક કેવી રીતે અનુભવે તે પણ જાણવુ જોઇએ. જે લખવાનું હોય તેનો અભ્યાસ કરી, સંશોધન કર્યા બાદ જ સર્જનમાં પ્રવ્રુત્ત થાવ.નિરીક્ષણ કરો અને પછી પાત્રોનું સર્જન કરો.અનુભવોની અનુભૂતિ પાત્રાલેખનમાં ઉપસાવો.લખાણ હ્રુદયમાંથી આવવું જોઇએ’.